יורם אברג'ל

הרב יורם אברג'ל ובנו הרב [[ישראל אברג'ל]]
רבי יורם מיכאל אברג'ל (י"ז בסיון ה'תשי"ז, 16 ביוני 1957 - כ"ז בתשרי ה'תשע"ו, 10 באוקטובר 2015) היה רב, מקובל, איש חסד, ומחזיר בתשובה חרדי ישראלי. מייסד וראש מוסדות "קול רינה רב פעלים" (קול רינה - על שם אמו רינה אברג'ל, ורב פעלים - על שם ספר רב פעלים מאת הרב יוסף חיים מבגדאד בעל הבן איש חי) שמרכזם כיום בנתיבות. ובמסגרתם לומדים מעל 4,000 תלמידים ואברכים.

== ביוגרפיה ==
=== ילדותו ונעוריו ===
נולד במושב ברוש לחנניה ולרינה אברג'ל, עולים ממרוקו שהקימו משפחה מרובת ילדים. למד בבית ספר ממ"ד ובתלמוד תורה של רשת חינוך חב"ד. לאחר מכן למד בישיבת בני-עקיבא "בית-יהודה" - שחרי"ת בכפר מימון, בישיבת תפארת צבי ובישיבת הנגב בראשות הרב יששכר מאיר. לדברי תלמידיו הוא אף עמד בקשר במשך מספר שנים עם הבאבא סאלי.

נישא לגאולה (דדון), ולבני הזוג נולדו שישה ילדים. לאחר חתונתו למד בכולל אברכים "בית ישראל" הקשור עם מוסדות חב"ד בנתיבות, ובכולל להוראה בשדרות בנשיאות המרא דאתרא הרב דוד בר חן.

הרב אברג'ל נפטר בליל שבת פרשת בראשית, כ"ז בתשרי ה'תשע"ו - 10 באוקטובר 2015, לאחר מאבק של מספר חודשים במחלת הסרטן. רבבות השתתפו בהלווייתו.

בהלוויה הכריז הרב שלמה משה עמאר ששני בניו, הרב חיים יוסף דוד והרב ישראל, הם ממשיכי דרכו. בנו הרב חיים יוסף דוד ממלא את מקומו בראשות מוסדות קול רינה ורשת החינוך באר מים חיים ובמסירת שיעורי התורה ברחבי הארץ. בנו הרב ישראל ממלא את מקומו במסירת השיעורים ברחבי הארץ, והקים ומנהל את מוסדות בית המדרש המאיר לארץ<ref></ref>.

== פעילותו ==
הרב אברג'ל, 2015
עוד בהיותו אברך צעיר עסק במסירת שיעורים והפצת תורה.

בשנת ה'תשמ"ה הקים בנתיבות את כולל "קול רינה רב פעלים". בתחילה שכן הכולל במקלט, ועם התרחבות הלומדים בכוללים שלו הקים הרב אברג'ל את רשת החינוך "באר מים חיים", הכוללת מעונות יום, גני ילדים, בתי ספר יסודיים לבנים - "בניהו" בנתיבות ו"באר מים חיים" בבאר שבע, בית ספר יסודי לבנות "יבוא ברינה" (על שם אמו), תיכון לבנות "שפתי רננות" וישיבה קטנה "תפארת בחורים". הלימוד ברשת הכוללים מתנהל לאורך כל שעות היממה (כוללי יום, כוללי חצות וכוללי נץ). רשת המוסדות כוללת גם את ארגון החסד "ברכת יוסף ופעולת צדיק" המחלק מזון למשפחות נזקקות. בשנת 2012 העריך כתב העת פורבס ישראל את שווי מוסדותיו בכ-35 מיליון ש"ח.

רשת הכוללים והמוסדות של הרב אברג'ל נקראת על שמו של רבי יוסף חיים מבגדאד, בעל "הבן איש חי" ושם ספריו.

לרב אברג'ל היו מקורות יניקה מגוונים, כולל מקורות של חב"ד וברסלב. מקורות אלה באו לידי ביטוי בשיעורים שנתן מדי בוקר, בהם שיעור בספר התניא לאחר תפילת שחרית בהנץ החמה. לימד במהלך השבוע גם בערים אחרות.

בשנת ה'תשס"ו חתם הרב אברג'ל על פסק דין הקובע כי הרבי מליובאוויטש הוא מלך המשיח.

תמך לאורך השנים במפלגת ש"ס, אך התנגד להחזרתו של אריה דרעי לראשות המפלגה בסוף 2012, ושלח את אנשיו להפגין נגדו על רקע הבחירות המקומיות בנתיבות ב-2013. בנובמבר 2013 נעצר בחשד לסחיטה על רקע מערכת בחירות זו, שבה תמך במקורבו, ראש העיר יחיאל זוהר. באפריל 2014 הודיעה פרקליטות המדינה על סגירת התיק מחוסר ראיות.

בבחירות 2015 תמך ברב מאיר מאזוז וביחד (אלי ישי) המתחרה, וטען שחזרתו של דרעי למפלגה הייתה בעל כורחו של הרב עובדיה יוסף.

== הנצחתו ==
על שמו רחובות בכמה ערים במדינת ישראל, רחוב הנושא את השם "רחוב הרב יורם אברג'ל" נקרא על שמו באשדוד, לוד, קריית מלאכי, קריית גת, ושדרות.

מוסדות קול רינה הקימו את "מורשת הרב יורם אברג'ל" הנצחת תורתו ומורשתו והנחלת דרכו בקרב הציבור וילדי ישראל.

בשנת ה'תשפ"ב הכריז בנו הרב ישראל אברג'ל על הקמת 'בית הרב יורם' בנתיבות, שישמש כמרכז הנצחה וכמרכז הפצה של ספריו ושיעוריו<ref></ref>.

== ספריו ==
* בצור ירום - שיעוריו על ספר התניא, סדרת בת שבע עשרה כרכים, תשעה מפרי עטו ושבעה על פי שיעוריו
* אמרי נועם - שיעוריו על פרשיות השבוע ומועדי ישראל קיים בשפות עברית וצרפתית
* קול רינה השלם - סידור תפילה / ערוך על ידי בנו הרב ישראל אברג'ל קרויים על שם אמו הרבנית רינה
* מחזורים קול רינה- סדרה בת 10/ 15 כרכים ע"פ מנהגי הרב יורם ופסקי הבן איש חי הקדוש / ערוך על ידי בנו הרב ישראל אברג'ל
* מחזורים גאולה וישועה- סט מחזורים לבת ישראל ע"פ הנהגות הרב יורם

==== ספרים מתורתו ====
* בגובה העיניים - אמרות ופנינים, מסודרות לפי ימות השנה
* כתבם על לוח לבך - פתגמים משיעורי הרב בסגנון לוח היום יום של חב"ד, לוקט על ידי תלמידו הרב דן מרצבך, נערך על ידי הרב זאביק הראל
* הגדה של פסח בצור ירוממני - עם פסקי הלכה והנהגותיו
* תורת רבנו יורם - פרשת שבוע בשילוב הלכות והנהגות ערוך על ידי בנו ממשיך דרכו הרב חיד"א
* עד שבא רבנו יורם - תולדות חייו ופועלו
* בצור ירום לילדי ישראל - מאמרים לילדים
* ספר זמירות לשבתות ולמועדים 'משולחנו של אבינו: הכולל תיאור מפורט ביותר אודות הנהגותיו של רבינו יורם מיכאל אברג'ל בכל אחת מסעודות שבת קודש / ערוך ומסודר על ידי בנו הרב ישראל, נתיבות תש"פ.
* ירום ונישא- סדרת ספרים מרתקת משיעורי הרב יורם אברג'ל על פרשת שבוע ערוך על ידי בנו הרב ישראל

== קישורים חיצוניים ==

* [http://www.abargel.co.il אתר מוסדות קול רינה]
* [https://hameir-laarets.org.il/ אתר מוסדות המאיר לארץ]
* 
* 
* 
* אבי גרינצייג, [http://www.bhol.co.il/90561/נבואת-הזעם-של-הרב-אברגל-לפני-פטירתו-מחריד.html נבואת הזעם של הרב אברג'ל לפני פטירתו. מחריד], באתר בחדרי חרדים, 11 באוקטובר 2015
* 
* [https://www.inn.co.il/tags/הרב_יורם_אברג'ל/ כל הכתבות על הרב יורם אברג'ל], באתר ערוץ 7

== הערות שוליים ==

קטגוריה:בוגרי ישיבת הנגב
קטגוריה:בוגרי ישיבת בני עקיבא בית יהודה כפר מימון
קטגוריה:נתיבות: רבנים
קטגוריה:רבנים מרוקאים ישראלים
קטגוריה:ראשי כולל אברכים ישראלים
קטגוריה:אישים הקבורים בנתיבות
קטגוריה:ישראלים שנולדו ב-1957
קטגוריה:ישראלים שנפטרו מסרטן
קטגוריה:ישראלים שנפטרו ב-2015